En 70-årig dame fra Nørresundby forsvandt klokken 20.30 i går aftes. Politiet har ingen spor i sagen.

Den ældre dame forlod sin bopæl på Strubjerg i Nørresundby i nedtrykt tilstand. Siden har ingen set hende. Den efterlyste beskrives som almindelig af bygning. 160 centimeter høj. Hun har kort, mørkt hår, og da hun forsvandt bar hun en lys sommerjakke. Har man oplysninger i sagen, kan Nordjyllands Politi kontaktes på telefon 1-1-4.